CELEX: 31986R0269
Language: el
Date: 1986-02-06 00:00:00
Title: Κανονισμός (ΕΟΚ) αριθ. 269/86 της Επιτροπής της 6ης Φεβρουαρίου 1986 για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 300/85 για την παρέκκλιση από τους κανόνες ποιότητας για τα αγγούρια, για την περίοδο εμπορίας 1985

Avis juridique important

|

31986R0269

Κανονισμός (ΕΟΚ) αριθ. 269/86 της Επιτροπής της 6ης Φεβρουαρίου 1986 για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 300/85 για την παρέκκλιση από τους κανόνες ποιότητας για τα αγγούρια, για την περίοδο εμπορίας 1985  

Επίσημη Εφημερίδα αριθ. L 032 της 07/02/1986 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 269/86 ΤΗΣ ΕΠΙΤΡΟΠΗΣ  της 6ης Φεβρουαρίου 1986  για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 300/85 για την παρέκκλιση από τους κανόνες ποιότητας για τα αγγούρια για την περίοδο εμπορίας 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τα αγγούρια ορίζονται στο παράρτημα Ι/2 του κανονισμού αριθ. 183/64/ΕΟΚ (3) του Συμβουλίου, όπως τροποποιήθηκε τελευταία από τον κανονισμό (ΕΟΚ) αριθ. 845/76 της Επιτροπής (4)· ότι μία κατηγορία ΙΙΙ καθορίστηκε στο παράρτημα VII του κανονισμού (ΕΟΚ) αριθ. 1194/69 του Συμβουλίου (5)· ότι οι κανόνες δεν επιτρέπουν την εμπορία ορισμένων μεγεθών που, εντούτοις, ενδέχεται να βρουν αγοραστές στην αγορά·  ότι οι κανόνες ποιότητας πρέπει να λάβουν υπόψη αυτή την κατάσταση και ότι είναι σκόπιμο να παραταθεί η προσωρινή παρέκκλιση από τους κανόνες ποιότητας για τα αγγούρια, όπως ορίστηκε από τον κανονισμό (ΕΟΚ) αριθ. 300/85 της Επιτροπής (6) ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1986, οι παρεκκλίσεις από τις διατάξεις του παραρτήματος Ι/2 του κανονισμού αριθ. 183/64/ΕΟΚ, όπως προβλέπονται από τον κανονισμό (ΕΟΚ) αριθ. 300/85, εξακολουθούν να ισχύουν.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 362 της 20. 12. 1985, σ. 8.  (3) ΕΕ αριθ. 192 της 25. 11. 1964, σ. 3217/64.  (4) ΕΕ αριθ. L 96 της 10. 4. 1976, σ. 30.  (5) ΕΕ αριθ. L 157 της 28. 6. 1969, σ. 1.  (6) ΕΕ αριθ. L 33 της 6. 2. 1985, σ. 7.